
Text rozhodnutia
Súd: Krajský súd Bratislava Spisová značka: 6Co/84/2012 Identifikačné číslo súdneho spisu: 1409213785 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2012:1409213785.1 Uznesenie Krajský súd v Bratislave v právnej veci žalobcu: Správcovské bratislavské družstvo, Drobného ul. č. 27, Bratislava, zast. Advokátskou kanceláriou JUDr. Viera Malinowska, spol. s r. o., Brnianska ul. č. 43, Bratislava, proti žalovanej: R. O., bytom O.. I.. I. Č.. XX, H., o 1.010,56 eur s prísl., na odvolanie žalovanej proti uzneseniu Okresného súdu Bratislava IV z 24. januára 2012 č. k. 22C/3/2012- 62, pomerom hlasov 3:0, takto r o z h o d o l : Odvolanie sa o d m i e t a. Žiaden z účastníkov nemá právo na náhradu trov odvolacieho konania. o d ô v o d n e n i e : Napadnutým uznesením súd prvého stupňa konanie zastavil, žiadnemu z účastníkov nepriznal právo na náhradu trov konania a vyslovil, že žalobcovi sa po právoplatnosti uznesenia vráti súdny poplatok 53,87 eur cestou Daňového úradu Bratislava. Súd prvého stupňa konanie zastavil podľa § 96 ods. 1 O.s.p., keďže žalobca vzal žalobu späť. O trovách konania súd prvého stupňa rozhodol podľa § 146 ods. 1 písm. b/ O.s.p. a o vrátení súdneho poplatku rozhodol podľa § 11 zák. č. 71/1992 Zb. Proti tomuto uzneseniu podala odvolanie žalovaná. Odôvodnila ho tým, že voči žalobcovi nemá nedoplatok na platbách za užívanie bytu, naopak má preplatok 6 867 Sk. Odvolací súd prejednal odvolanie bez nariadenia pojednávania podľa § 214 ods. 2 písm. O.s.p. a dospel k záveru, že odvolanie treba odmietnuť. Napadnuté uznesenie bolo žalovanej doručené dňa 30. 1. 2012. 15 - dňová lehota na podanie odvolania jej začala plynúť 31. 1. 2012 a uplynula dňom 14. 2. 2012. Žalovaná podala odvolanie osobne na súde prvého stupňa až dňa 24. 2. 2012, teda oneskorene. Keďže žalovaná podala odvolanie oneskorene, odvolací súd ho odmietol podľa § 218 ods. 1 písm. a/ O.s.p. O trovách odvolacieho konania odvolací súd rozhodol podľa § 146 ods. 1 písm. c/ v spojení s § 224 ods. 1 O.s.p. Odvolací súd upozorňuje súd prvého stupňa, že konanie sa neskončilo súdnym zmierom, ale zastavením konania. Preto o trovách konania nebolo možné rozhodnúť podľa § 146 ods. 1 písm. b/ O.s.p. Keďže žalovaná zrejme zaplatila žalobcovi dlžnú sumu po podaní žaloby, o trovách konania mal súd prvého stupňa rozhodnúť podľa § 146 ods. 2 druhá veta O.s.p. Keďže žalobca si náhradu trov konania neuplatnil, hoci mu na ňu podľa tohto ustanovenia vznikol nárok, výrok o trovách konania mal znieť tak, že žalobcovi sa nepriznáva náhrada trov konania. Poučenie: Proti tomuto uzneseniu odvolanie nie je prípustné.

